TRUE สุดเริ่ด! Q3/58 พลิกกำไร 1.07 พันลบ.
TRUE สุดเริ่ด! Q3/58 พลิกกำไร 1.07 พันลบ. จากปีก่อนขาดทุน 2.64 พันลบ. หลังรายได้เติบโตแข็งแกร่ง-สิ้นสุดการบันทึกค่าเสื่อมราคาอุปกรณ์โครงข่ายทรูมูฟ ขณะที่ช่วง 9 เดือนมีกำไร 4.71 พันลบ. จากปีก่อนขาดทุน 495.10 ลบ. 
13 พ.ย. 2558

บริษัท ทรู คอร์ปอเรชั่น จำกัด (มหาชน) หรือ TRUE รายงานผลการดำเนินงานไตรมาส 3/58 สิ้นสุดวันที่ 30 ก.ย.58 (รวมบริษัทย่อย) มีกำไรสุทธิ 1.07 พันล้านบาท หรือมีกำไรสุทธิ 0.04 บาทต่อหุ้น เทียบกับช่วงเดียวกันของปีก่อนที่มีผลขาดทุนสุทธิ 2.64 พันล้านบาท หรือขาดทุนสุทธิ 0.14 บาทต่อหุ้น
ขณะที่ผลการดำเนินงานช่วง 9 เดือนแรกมีกำไรสุทธิ 4.71 พันล้านบาท หรือ 0.17 บาทต่อหุ้น เทียบกับช่วงเดียวกันของปีก่อนที่มีผลขาดทุนสุทธิ 495.10 ล้านบาท หรือขาดทุนสุทธิ 0.03 บาทต่อหุ้น
ทั้งนี้ผลการดำเนินงานดังกล่าวที่พลิกกำไร ส่วนใหญ่เป็นผลจากการเติบโตอย่างแข็งแกร่งของรายได้ และการสิ้นสุดการบันทึกค่าเสื่อมราคาอุปกรณ์โครงข่ายของทรูมูฟ
นอกจากนี้ กลุ่มทรูรับรู้กำไรจากอัตราแลกเปลี่ยนเงินตราต่างประเทศ ซึ่งเป็นผลจากการบริหารจัดการความเสี่ยงของกลุ่มเพื่อป้องกันความผันผวนของอัตราแลกเปลี่ยนในส่วนของหนี้สินในสกุลเงินตราต่างประเทศ